लखनऊ । सियासत भी अजब गुल खिलाती है, यहां कौन, कब, कैसे नेताओं को याद आयेगा परिस्थितियों पर निर्भर करता है । अब आप सपा के बड़े नेताओं में शुमार, मुस्लिमो के बड़े नेता कहे जाने वाले आज़म खान के परिवार को ही देख लीजिए ,जैसे ही लखनऊ में आज़म खान के खिलाफ 2016 में डॉ आंबेडकर के खिलाफ अभद्र टिप्पणी करने का मामला दर्ज हुआ उनका परिवार आक्रोशित हो उठा । खुद आजम खान ने तो योगी सरकार और भाजपा पर निशाना साधा ही उनके बेटे विधायक अब्दुल्लाह आजम ने भी भाजपा पर हमला बोल दिया । मुस्लिमो के मुद्दे पर अक्सर चुप्पी साधने वाले आजम परिवार के वारिस ने मुस्लिमो को आधार बनाकर योगी सरकार पर निशाना साधा । या यूँ कहें कि बाप आज़म खान पर जैसे ही FIR हुई तो बेटे अब्दुल्लाह आजम को अलीगढ़ एनकाउंटर याद आ गया यानि मुसलमान याद आ गए ।